জন্মদিন পালন করা দোষের কিছু নয়। ইচ্ছা, শখ ও সামর্থ্য থাকলে, যে কেউ, যেকোন বয়সেই সেটা করতে পারেন। এটা সম্পূর্ণরূপেই একজন ব্যক্তির একান্ত ব্যক্তিগত ও পারিবারিক ইচ্ছা বা অধিকার। কিন্তু কথা এসে যায় তখন, যখন কেউ এই অধিকারকে মিস ইউজ করেন বা নিজ জন্মদিনকে ইচ্ছাকৃত ভাবে ঘড়ির কাঁটার মত এদিক ওদিক সরিয়ে এমন এক নির্দিষ্ট জায়গায় স্থাপন করেন যেটা আদৌ তার জন্মদিন না। কোন কালে ছিলও না এবং যেটা নিয়ে সবাই সন্দিহান। যার কোন প্রমাণও নেই, তা সেটা ডকুমেন্টারি হোক বা সাক্ষী সাবুদ মারফতই হোক! আর ব্যাপারটা যখন ঘটে রাষ্ট্রীয় সর্বোচ্চ ক্ষমতাধর ব্যক্তির ক্ষেত্রে! তখন সেটা হতে হয় নির্ভুলভাবে “প্রমাণিত সত্য”!